

**ΑΝΑΚΟΙΝΩΣΗ ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Τα Τμήματα Ιατρικής και Φυσικής του Πανεπιστημίου Πατρών ανακοινώνουν ότι κατά το ακαδημαϊκό έτος **2025- 2026** θα λειτουργήσει το Διατμηματικό Πρόγραμμα Μεταπτυχιακών Σπουδών (ΔΠΜΣ) με τίτλο: **«Ιατρική Φυσική – Ακτινοφυσική»/ «Medical Physics-Radiation Physics»** (ΔΠΜΣ ΙΦ-Α).

Το ΔΠΜΣ στην Ιατρική Φυσική – Ακτινοφυσική διέπεται από τις διατάξεις τoυ Ν.4957/2022 (ΦΕΚ 141/τ. Α΄/21.7.2022) όπως ισχύει, την υπ. αριθ. 46789/23.6.2023 (Β΄4272) απόφαση της Συγκλήτου του Πανεπιστημίου Πατρών περί έγκρισης Κανονισμού Προγραμμάτων Μεταπτυχιακών και Διδακτορικών Σπουδών του Πανεπιστημίου Πατρών, την υπ. αριθ. 65088/7.9.2023 (Β΄5468) απόφαση της Συγκλήτου του Πανεπιστημίου Πατρών περί έγκρισης του Εσωτερικού Κανονισμού του Πανεπιστημίου Πατρών (τροποποίηση, συμπλήρωση και διόρθωση Β΄779/2024) και την υπ. αριθ. 12220/16-2-2024 (ΦΕΚ 1336/26-2-24/τ.Β’) απόφαση της Συγκλήτου του Πανεπιστημίου Πατρών με την οποία επικαιροποιήθηκε ο Κανονισμός του ΔΠΜΣ **«Ιατρική Φυσική – Ακτινοφυσική»/ «Medical Physics-Radiation Physics»** σύμφωνα με τις διατάξεις του ν. 4957/2022.

Σκοπός του ΔΠΜΣ «Ιατρική Φυσική – Ακτινοφυσική» (ΔΠΜΣ ΙΦ-Α), είναι η δημιουργία ειδικευμένων επιστημόνων στο επιστημονικό πεδίο της Ιατρικής Φυσικής - Ακτινοφυσικής και συγκεκριμένα:

* Η εκπαίδευση πτυχιούχων Τμημάτων Φυσικής και Εφαρμοσμένης Φυσικής (ΣΕΜΦΕ) στο επιστημονικό πεδίο της Ιατρικής Ακτινοφυσικής, που θα έχουν τη δυνατότητα να αποκτήσουν την επαγγελματική άδεια «Φυσικού Νοσοκομείων – Ακτινοφυσικού».
* Η εκπαίδευση επιστημόνων θετικής και τεχνολογικής κατεύθυνσης στο πεδίο της Ιατρικής Φυσικής, ώστε να μπορούν να συμβάλλουν στην προαγωγή της υγείας και στην ανάπτυξη της έρευνας στο πεδίο της Ιατρικής Φυσικής - Ακτινοφυσικής.
* Η ανάπτυξη ερευνητικών δεξιοτήτων των μεταπτυχιακών φοιτητών, ώστε να διασφαλίζεται, τόσο η εξειδίκευση, όσο και η συμβολή τους στην καλλιέργεια και ανάπτυξη της επιστημονικής έρευνας στο πεδίο της Ιατρικής Φυσικής - Ακτινοφυσικής.

**1. Κατηγορίες εισακτέων**

Στο ΔΠΜΣ γίνονται δεκτοί μετά από ανοικτή προκήρυξη και επιλογή, απόφοιτοι των ακόλουθων Τμημάτων: Φυσικής, Μαθηματικών, Εφαρμοσμένης Φυσικής και Μαθηματικών της Σχολής Εφαρμοσμένων Μαθηματικών και Φυσικών Επιστημών (ΣΕΜΦΕ), Ιατρικής, Πληροφορικής, Μηχανικών Πολυτεχνικών Τμημάτων και ΑΤΕΙ, ΑΕΙ/ΑΤΕΙ στο πεδίο της Ακτινοτεχνολογίας, καθώς και κάτοχοι ισότιμων και αντίστοιχων τίτλων σπουδών της ημεδαπής και αλλοδαπής, σύμφωνα με την κείμενη νομοθεσία.

Αίτηση μπορούν να υποβάλλουν και τελειόφοιτοι των παραπάνω αναφερόμενων Τμημάτων / Σχολών με την προϋπόθεση ότι, θα προσκομίσουν Βεβαίωση Περάτωσης των Σπουδών τους το αργότερο μέχρι την ημερομηνία συνεδρίασης της ΕΠΣ για επικύρωση του πίνακα των επιτυχόντων. Στην περίπτωση αυτή, αντίγραφο του πτυχίου ή του διπλώματός τους, προσκομίζεται πριν από την ημερομηνία εγγραφής στο πρόγραμμα. Σε κάθε περίπτωση, οι επιλεγέντες θα πρέπει να προσκομίσουν όλα τα απαραίτητα δικαιολογητικά μέχρι τη λήξη των εγγραφών.

**2. Αριθμός εισακτέων**

Ο αριθμός των εισακτέων στο ΔΠΜΣ ΙΦ-Α ορίζεται κατ΄ ανώτατο όριο σε **είκοσι (20) ετησίως.**

1. **Χρονική Διάρκεια**

Η χρονική διάρκεια για την απονομή του Διπλώματος Μεταπτυχιακών Σπουδών (Δ.Μ.Σ.) **είναι σε τρία (3) ακαδημαϊκά εξάμηνα**, συμπεριλαμβανομένου του χρόνου εκπόνησης της διπλωματικής εργασίας.

Υπάρχει δυνατότητα μερικής φοίτησης, έπειτα από αιτιολογημένη αίτηση του φοιτητή και έγκριση από την Επιτροπή Προγράμματος Σπουδών.

1. **Τέλη φοίτησης :** Το ΔΠΜΣ «Ιατρική Φυσική - Ακτινοφυσική» δεν προβλέπει την καταβολή τελών φοίτησης.
2. **Γλώσσα διδασκαλίας**

Η διδασκαλία των μαθημάτων, το εκπαιδευτικό υλικό, η εξέταση, καθώς και η συγγραφή της Διπλωματικής Εργασίας γίνεται **στην Αγγλική γλώσσα.**

1. **Μεταπτυχιακός Τίτλος**

Μετά την ολοκλήρωση των σπουδών, απονέμεται Δίπλωμα Μεταπτυχιακών Σπουδών στην «Ιατρική Φυσική – Ακτινοφυσική»/ «Medical Physics-Radiation Physics».

1. **Επιλογή Μεταπτυχιακών φοιτητών**

Η επιλογή γίνεται κυρίως με συνεκτίμηση των εξής κριτηρίων :

* + Βαθμός πτυχίου/διπλώματος
  + Διάρκεια σπουδών του υποψήφιου ως προπτυχιακού φοιτητού
  + Βαθμολογία στα προπτυχιακά μαθήματα που είναι σχετικά με το γνωστικό αντικείμενο του ΔΠΜΣ ΙΦ-Α
  + Επίδοση και συνάφεια προπτυχιακής διπλωματικής εργασίας με το γνωστικό αντικείμενο του ΔΠΜΣ ΙΦ-Α
  + Αξιολόγηση παρουσίας σε προσωπική συνέντευξη στην οποία συνεκτιμώνται τα κίνητρα, η προσωπικότητα, καθώς και τυχούσα σχετική ερευνητική ή επαγγελματική δραστηριότητα του υποψηφίου

Επιπλέον των ανωτέρω ο υποψήφιος πρέπει να προσκομίσει :

* + Δύο τουλάχιστον συστατικές επιστολές
  + Σχετικά πιστοποιητικά βεβαίωσης πολύ καλής γνώσης της Αγγλικής γλώσσας (επίπεδο Β2)

1. **Ημερομηνία και ώρα συνέντευξης**

Η εν λόγω συνέντευξη προβλέπεται να διεξαχθεί τη **Δευτέρα 22 Σεπτεμβρίου 2025.**

1. **Υποβολή δικαιολογητικών**

Οι υποψήφιοι θα πρέπει να καταθέσουν με έναν από τους παρακάτω τρόπους:

* **κατάθεση στην Γραμματεία του Τμήματος Ιατρικής** του Πανεπιστημίου Πατρών (Ισόγειο Κτιρίου Προκλινικών Λειτουργιών)
* **αποστολή ταχυδρομικώς (συστημένη αποστολή)** στη διεύθυνση:

Πανεπιστήμιο Πατρών,

Γραμματεία Τμήματος Ιατρικής,

T.K. 26504, Ρίο, Πάτρα

Ο φάκελος εξωτερικά θα αναγράφει: ***Αίτηση Υποψηφιότητας ΔΠΜΣ Αίτηση Υποψηφιότητας* «Ιατρική Φυσική – Ακτινοφυσική»/ «Medical Physics-Radiation Physics»**

* **ηλεκτρονικά σε ένα ΕΝΙΑΙΟ έγγραφο pdf** στην ηλεκτρονική διεύθυνση: [secretary@med.upatras.gr](mailto:secretary@med.upatras.gr)

τα παρακάτω δικαιολογητικά:

1. Αίτηση συμμετοχής ( η οποία θα είναι αναρτημένη στην **ιστοσελίδα του τμήματος Ιατρικής**: [**www.med.upatras.gr/gr/Pages/news/announces.aspx**](http://www.med.upatras.gr/gr/Pages/news/announces.aspx)

# και στην ιστοσελίδα του ΔΠΜΣ «Ιατρική Φυσική – Ακτινοφυσική»/ «Medical Physics-Radiation Physics»: [physics.med.upatras.gr](https://physics.med.upatras.gr/)

1. Φωτοαντίγραφο αστυνομικής ταυτότητας.
2. Αντίγραφο πτυχίου ή Διπλώματος ή Βεβαίωση περάτωσης σπουδών.

Για πτυχιούχους Πανεπιστημίων της Αλλοδαπής: Πιστοποιητικό ισοτιμίας από τον Δ.Ο.Α.Τ.Α.Π. (εφόσον υπάρχει).

* + Σε διαφορετική περίπτωση η αίτηση με τα απαιτούμενα δικαιολογητικά εξετάζεται με βάση τις διατάξεις του άρθρου 304 του ν. 4957/2022. Εφόσον ο τίτλος σπουδών από Πανεπιστήμιο της αλλοδαπής συμπεριλαμβάνεται στον κατάλογο του άρθρου 307 του ν. 4957/2022 που τηρεί και επικαιροποιεί ο Δ.Ο.Α.Τ.Α.Π. θα κατατεθεί βεβαίωση Τόπου Σπουδών, η οποία εκδίδεται και αποστέλλεται από το Πανεπιστήμιο της αλλοδαπής. Αποκλείονται αιτήσεις στις οποίες ως τόπος σπουδών ή μέρος αυτών βεβαιώνεται η ελληνική επικράτεια, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι. Για πτυχία ή/και Μεταπτυχιακά Διπλώματα από αναγνωρισμένα ιδρύματα της αλλοδαπής που συμπεριλαμβάνονται στο Μητρώο αναγνωρισμένων ιδρυμάτων και στο Μητρώο αναγνωρισμένων τύπων τίτλων του ΔΟΑΤΑΠ (αρ. 304 του ν. 4957/2022) και που δεν έχουν αναγνωριστεί ως τίτλοι από το ΔΟΑΤΑΠ θα κατατίθενται και επιπλέον έγγραφα κατόπιν επικοινωνίας με την Γραμματεία του Τμήματος Ιατρικής.

1. Πιστοποιητικό αναλυτικής βαθμολογίας.
2. Σώμα διπλωματικής εργασίας (εάν έχει εκπονηθεί).
3. Αναλυτικό βιογραφικό σημείωμα, κατά το ευρωπαϊκό πρότυπο (αναφορά αναλυτικά σε σπουδές, διδακτική ή και επαγγελματική εμπειρία, επιστημονική δραστηριότητα).
4. Αποδεικτικά ερευνητικής ή επαγγελματικής δραστηριότητας, (εάν υπάρχουν).
5. Τουλάχιστον δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαιδευτικού Ιδρύματος του υποψηφίου ή από μέλη ΔΕΠ άλλων εκπαιδευτικών Ιδρυμάτων που είναι εξοικειωμένα με την επιστημονική κατάρτιση του υποψηφίου).
6. Αντίγραφο μεταπτυχιακού τίτλου (εάν υπάρχει).
7. Δημοσιεύσεις σε περιοδικά με κριτές (εάν υπάρχουν).
8. Αντίγραφο πιστοποιητικού γνώσης της αγγλικής γλώσσας (επιπέδου Β2) η οποία πιστοποιείται από: Εκπαιδευτικό Ίδρυμα αγγλόφωνης χώρας ή αγγλόφωνου προγράμματος σπουδών, Κρατικό Πιστοποιητικό Γλωσσομάθειας αντίστοιχου επιπέδου, πιστοποιητικά αντίστοιχου επιπέδου άλλων φορέων (πανεπιστημίων ή μη) ανεξάρτητα από τη νομική τους μορφή, εφόσον είναι πιστοποιημένοι ή αναγνωρισμένοι από την αρμόδια αρχή της οικείας χώρας για να διενεργούν εξετάσεις και να χορηγούν πιστοποιητικά γνώσης της αγγλικής γλώσσας στο αντίστοιχο επίπεδο. Εάν δεν υπάρχει φορέας πιστοποίησης ή αναγνώρισης στην οικεία χώρα, απαιτείται βεβαίωση του αρμόδιου Υπουργείου ή της Πρεσβείας της χώρας στην Ελλάδα ότι τα πιστοποιητικά που χορηγούνται από τους παραπάνω φορείς σε τρίτους, οι οποίοι δεν έχουν ως μητρική γλώσσα την Αγγλική, είναι αποδεκτά σε δημόσιες υπηρεσίες της χώρας ως έγκυρα αποδεικτικά γνώσης της Αγγλικής γλώσσας στο αντίστοιχο επίπεδο. Ως οικεία χώρα νοείται η χώρα στην οποία η μητρική ή επίσημη γλώσσα είναι η Αγγλική.

Οι πτυχιούχοι αγγλόφωνων πανεπιστημίων απαλλάσσονται από την υποχρέωση προσκόμισης πιστοποιητικού γλωσσομάθειας. Σε περίπτωση που δεν υπάρχουν οι ανωτέρω προϋποθέσεις για την καλή γνώση της αγγλικής γλώσσας, η Επιτροπή Αξιολόγησης Υποψηφίων του ΔΠΜΣ, θα αποφασίζει για τον τρόπο εξέτασης των υποψηφίων προκειμένω να διαπιστώνεται η επάρκεια στην αγγλική γλώσσα.

Θετικά θα συνυπολογίζεται η γνώση και δεύτερης ξένης γλώσσας

**ΠΡΟΣΟΧΗ: Η αίτηση** για την εισαγωγή μεταπτυχιακών φοιτητών στο Δ.Π.Μ.Σ. «Ιατρική Φυσική – Ακτινοφυσική»/ «Medical Physics- Radiation Physics» θα πρέπει **να υποβληθεί και ηλεκτρονικά στη δικτυακή πύλη:**

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm)

Η αίτηση και τα απαραίτητα δικαιολογητικά θα πρέπει να αποσταλούν/υποβληθούν, **το αργότερο μέχρι και τη Δευτέρα 15 Σεπτεμβρίου 2025**

**Η δικτυακή πύλη θα είναι ανοικτή έως και τη Δευτέρα 15 Σεπτεμβρίου 2025.**

1. **Για περισσότερες πληροφορίες οι ενδιαφερόμενοι μπορούν να απευθύνονται:**
2. Πανεπιστήμιο Πατρών, Γραμματεία Τμήματος Ιατρικής, τηλ.:2610/969104, web site: [www.med.upatras.gr](http://www.med.upatras.gr/) ,
3. Πανεπιστήμιο Πατρών, ΔΠΜΣ «Ιατρική Φυσική – Ακτινοφυσική»/ «Medical Physics-Radiation Physics»: web site: [physics.med.upatras.gr](https://physics.med.upatras.gr/)

|  |
| --- |
| **Ο Πρόεδρος του Τμήματος Ιατρικής**  **Γεώργιος Λ. Αντωνάκης Καθηγητής** |